Dene patuladhan liyane yaiku Basukarna lan patih Suwanda. Katrajang Kumbakarna wadyabala wanara kocar-kacir. Mung Prabu Rama sing bisa nandhingi. Sanajan wis katrajang panah, wis pothole bahu kiwa tengene, wis putung sikile, Kumbakarna isih bisa ngamuk punggung kanthi ngglundhung-ngglundhungake awake kanggo nggiles bala kethek. Kumbakarna lagi mati nalika katrajang panah Gunawijaya ing gulune, gugur ing rananggana nglungguhi kasatriyane.